చింతలపాటి వర ప్రసాద మూర్తి రాజు
గాంధేయవాది అయిన వీరు చిననిండ్రకొలనులో గాంధీజీ స్మారక భవనాన్ని నిర్మించారు. 1964 లో ఫిన్ లాండ్ ప్రపంచ శాంతి మహాసభలకు భారత ప్రతినిధిగా వెళ్ళారు. 1971 లో మార్కెటింగ్ శాఖామాత్యులుగా, 1972 లో దేవాదాయ శాఖామంత్రిగా, దేశీయ వైద్య శాఖా మంత్రిగా సేవలందించారు. సుప్రసిద్ధ చరిత్రకారుడైన శ్రీ బుద్ధరాజు వరహాలరాజు గారు తన 'శ్రీ ఆంధ్ర క్షత్రియ వంశ రత్నాకరము' లో ఈయన గురించి వ్యాసము రచించారు. ఈయన 2012 నవంబరులో కాలం చేశారు.
పాలగిరి సూరపరాజు
చిన్ననాటి నుండి సంగీతం పై మక్కువ ఉండేది. కీ. శే రత్నాకరం వెంకటరామ రాజు వద్ద ప్రధమ సంగీత సాధన ప్రారంబించాడు. ఆనాటి గొప్ప నటులతో కలిసి అనేక నాటకాలు, పాత్రలు పోషించారు. సంగీత సారధ్యం వహించి అందరు మన్ననలు పొందెను. 
ప్రముఖ దర్శకుడు కె. వి రెడ్డి వీరి సామర్థ్యాన్ని గుర్తించి వాహినీ సంస్థలో మ్యూజికల్ డిపార్టుమెంటుకు పరిచయం చేశారు. ఘంటసాల, వేణు గార్ల వద్ద అసిస్టెంట్ ఉంటూ గుణసుందరికధ, పెద్ద మనుషుల షావుకారు చిత్రాలకు పనిచేసారు. 
చివరిగా కడప పిక్చర్స్ వారి భావిపౌరులు సినిమాకు సంగీత దర్శకుడిగా పనిచేసి సరికొత్త బాణిలతో మధురమైన సంగీతాన్ని అందించారు. 
1986 జనవరి 23 న సూరపరాజు మరణించారు.